– Хуьлуьйтур ду-кх вай иза иштта, – сацам бира Ермоловс, хьала г1аьттина куьг кховдийра цуьнга, – х1ах1, х1ара сан куьг ду хьуна, цуьнца ас ц1ена дош ло хьуна, ахь майрачу Бийболатан корта хьалхабиллар, х1ара берриг мохк парг1атонах баьккхина волчу, ас дерриг кхочушдийр ду вайшимма кхучохь мел дийцинарг. Цул сов, халкъан къеданаш, вай аьлларг деш болу суьдхой пачхьалкхан алапах латтор бу ас. Хьуна, хьо хьакъволу турпалхо хиларна, паччахьо ша совг1ат а дийр ду.